117. Հարկային մարմինը պարտադիր կուտակային վճարների վերաբերյալ հաշվարկները (ամսական ամփոփ հաշվարկ, ամսական պարզեցված հաշվարկ, տարեկան ամփոփ հաշվարկ, տարեկան եկամուտների մասին հաշվարկ, տարեկան եկամուտների մասին պարզեցված հաշվարկ) ներկայացնելու վերջնաժամկետից կամ փաստացի ստանալու օրվանից հետո մշակում է դրանք: Այն անձանց համար, որոնց վերաբերյալ տեղեկություններում չկան սխալներ և «կամուրջ» հաշվին մուտքագրվել են հաշվարկում նշված կուտակային վճարները, հարկային մարմինը վճարման հանձնարարականներ է ուղարկում կենտրոնական գանձապետարան` «կամուրջ» հաշվին մոտքագրված գումարներից և պետական բյուջեից համապատասխան գումարները մասնակիցների ռեեստրը վարողին (կենտրոնական դեպոզիտարիա) փոխանցելու համար: Հանձնարարականի ուղարկման օրը հարկային մարմինը պարտադիր կուտակային վճարների մասին անհատական տեղեկատվությունը (այդ թվում` մասնակցի պարտադիր կուտակային վճարի չափը և պետական բյուջեից վճարման ենթակա գումարի չափը) ներկայացնում է մասնակիցների ռեեստրը վարողին: Մասնակիցների ռեեստրը վարողի հաշվին մասնակիցների ավել փոխանցված պարտադիր կուտակային վճարները չեն վերադարձվում մասնակիցներին, այլ հաշվի են առնվում հետագա պարտադիր կուտակային վճարները հաշվարկելիս և վճարելիս (բացառությամբ` հարցը ըստ էության լուծող դատական ակտի և ստուգման ակտի արդյունքում կատարված ճշտումների հիման վրա):